ai4bharat/Pralekha huggingface dataset:
প্রতিরক্ষামন্ত্রক
উলফাএর শীর্ষ স্থানীয় কমান্ডার দৃষ্টি রাজখোয়া ভারতীয় সেনাবাহিনীর কাছে আত্মসমর্পণ করেছে
নয়াদিল্লী, ১২ নভেম্বর, ২০২০
মেঘালয়-আসাম-বাংলাদেশ সীমান্তে ভারতীয় সেনার গোয়েন্দা সংস্থা সুপরিকল্পিত অভিযান চালাকালীন উলফাএর শীর্ষ স্থানীয় কমান্ডার এসএস কর্ণেল দৃষ্টি রাজখোয়া সহ চারজন সেনাবাহিনীর কাছে আত্মসমর্পণ করেছে। এই চারজন হল এস এস কর্পোরাল বেদন্ত, ইয়াসিন অসম, রূপজ্যোতি অসম, মিথুন অসম। তাদের কাছ থেকে বিপুল পরিমাণ অস্ত্র উদ্ধার করা হয়েছে।
গোয়েন্দা সংস্থা থেকে প্রাপ্ত সুনির্দিষ্ট তথ্যের ভিত্তিতে এই অভিযান চালানো হয়। গত ৯ মাস ধরে নিরলস প্রয়াস ও তল্লাশি চালানোর ফলে এই সাফল্য এসেছে।
দৃষ্টি রাজখোয়াকে বহুদিন ধরেই খুঁজছিল সেনাবাহিনী। সে আসামের নিম্নবর্তী অঞ্চলে উলফা কর্মকান্ডে জড়িত ছিল। তাঁর আত্মসমর্পণ এই সংগঠনের কাছে একটি বড় ধাক্কা। এরফলে এই অঞ্চলে শান্তি প্রতিস্থাপনের এক নতুন অধ্যায়ের সূচনা হল। এই সফল অভিযানের মাধ্যমে ভারতীয় সেনাবাহিনী পুনরায় নিশ্চিত করেছে যে তারা সর্বদা শান্তি ও সুস্থিতি বজায় রাখতে প্রতিশ্রুতিবদ্ধ।
প্রধানমন্ত্রীরদপ্তর
মধ্যপ্রদেশে নগরোন্নয়ন প্রকল্পের সূচনা করলেন প্রধানমন্ত্রী; বন্টন করলেন স্বচ্ছ সর্বেক্ষণ পুরস্কার
নয়াদিল্লি, ২৩ জুন, ২০১৮
প্রধানমন্ত্রী শ্রী নরেন্দ্র মোদী শনিবার মধ্যপ্রদেশের বিভিন্ন স্থানে প্রধানমন্ত্রী আবাস যোজনা, শহরাঞ্চলে পানীয় জল সরবরাহ কর্মসূচি, শহর এলাকায় কঠিন বর্জ্য ব্যবস্থাপনা, নগর পরিবহণ, শহরাঞ্চলের স্বাস্থ্য ব্যবস্থা এবং নগর-কেন্দ্রিক অন্যান্য প্রকল্পের আনুষ্ঠানিক সূচনা করেন রিমোটের সাহায্যে।
ইন্দোরে আয়োজিত এক অনুষ্ঠানে স্বচ্ছ সর্বেক্ষণ – ২০১৮ পুরস্কার বন্টনের পাশাপাশি স্বচ্ছ সর্বেক্ষণ – ২০১৮’র ফলাফল সংশ্লিষ্ট একটি ড্যাশবোর্ডেরও এদিন তিনি সূচনা করেন।
বিশাল এক জনসমাবেশে ভাষণদানকালে প্রধানমন্ত্রী বলেন যে, স্বচ্ছ ভারত গড়ে তোলা ছিল মহাত্মা গান্ধীর এক স্বপ্নবিশেষ। তাঁর এই স্বপ্ন পূরণেই আজ সংকল্পবদ্ধ ১২৫ কোটি ভারতবাসী। শ্রী মোদী বলেন যে, সমগ্র দেশ আজ ইন্দোরকে দেখে অনুপ্রাণিত হতে পারে। কারণ, এই শহরটি দেশের পরিচ্ছন্নতম শহর হিসাবে পুরস্কৃত। পরিচ্ছন্নতা অভিযানের ক্ষেত্রে বিশেষ সাফল্য দেখানোর জন্য ঝাড়খন্ড, মহারাষ্ট্র এবং ছত্তিশগড়েরও বিশেষ প্রশংসা করেন তিনি। স্বাস্থ্য ব্যবস্থার ক্ষেত্রে এ পর্যন্ত অর্জিত সাফল্য ও অগ্রগতির কথাও এদিন উল্লেখ করেন প্রধানমন্ত্রী। তিনি বিশেষ আশা প্রকাশ করে বলেন যে, আগামী বছর মহাত্মা গান্ধীর সার্ধশত জন্মবার্ষিকীকালে তাঁর স্বপ্ন বাস্তবায়িত হতে চলেছে।
নাগরিক পরিকাঠামোর আধুনিকীকরণের লক্ষ্যে কেন্দ্রীয় সরকারের প্রচেষ্টার কথাও উল্লেখ করেন প্রধানমন্ত্রী। স্বচ্ছ ভারত মিশন ছাড়াও, প্রধানমন্ত্রী আবাস যোজনা , স্মার্ট নগরী প্রকল্প, অম্রুত, শহরাঞ্চলের জন্য দীনদয়াল জাতীয় জীবিকা মিশন ইত্যাদিরও উল্লেখ ছিল প্রধানমন্ত্রীর ভাষণে। ভারতের প্রথম স্মার্ট নগরী নয়া রায়পুরে কয়েকদিন আগে এক সুসংবদ্ধ নির্দেশ ও নিয়ন্ত্রণ কেন্দ্রের উদ্বোধন করে এসেছেন বলে জানান তিনি। শ্রী মোদী বলেন যে, এই ধরণের কর্মসূচি বর্তমানে রূপায়িত হচ্ছে মধ্যপ্রদেশের ৭টি শহরে। মধ্যপ্রদেশে নগরোন্নয়ন সম্পর্কিত অন্যান্য যে সমস্ত প্রকল্পের কাজ চলছে, তারও উল্লেখ করেন তিনি। প্রধানমন্ত্রী জানান যে, এই রাজ্যের ১ লক্ষেরও বেশি মানুষ তাঁদের একটি করে নিজস্ব বাসস্থানের সুযোগলাভ করেছেন।
প্রধানমন্ত্রী বলেন যে, আগামী ২০২২ সালের মধ্যে সকলের জন্য বাসস্থান গড়ে তোলার লক্ষ্য পূরণে নিরলসভাবে কাজ করে চলেছে কেন্দ্রীয় সরকার। গত চার বছরে ১ কোটি ১৫ লক্ষের মতো বাসস্থান ইতিমধ্যেই নির্মিত হয়েছে এবং আগামী ২০২২ সালের মধ্যে সুনির্দিষ্ট লক্ষ্যমাত্রা পূরণে আরও প্রায় ২ কোটি বাসস্থান নির্মাণ করা হবে। প্রধানমন্ত্রী আবাস যোজনা যে কর্মসংস্থান ও নারী ক্ষমতায়নের পথ প্রশস্ত করেছে – একথারও উল্লেখ করেন তিনি।
উন্নয়নের অন্যান্য ক্ষেত্রে অগ্রগতির একটি ছবিও এদিন ফুটে ওঠে প্রধানমন্ত্রীর বক্তব্যে।
SSS/SKD/SB……
(Visitor Counter : 53
প্রধানমন্ত্রীরদপ্তর
প্রধানমন্ত্রীর মালদ্বীপে সরকারি সফরে সাক্ষরিত চুক্তির তালিকা
|
|
ক্রম তালিকা
|
|
চুক্তি/সমঝোতা পত্র
|
|
ভারতের পক্ষে
সাক্ষরকারী
|
|
মালদ্বীপের পক্ষে সাক্ষরকারী
|
|
১.
|
|
জলভাগ বিজ্ঞানে ভারতীয় নৌবাহিনী এবং মালদ্বীপের জাতীয় প্রতিরক্ষা বাহিনীর মধ্যে সহযোগিতার জন্য সমঝোতা পত্রে সাক্ষর।
|
|
বিজয় গোখলে
বিদেশ সচিব
|
|
উজা মারিয়া আহমেদ দিদি
প্রতিরক্ষা মন্ত্রী
|
|
২
|
|
স্বাস্থ্য ক্ষেত্রে সহযোগিতার জন্য ভারত ও মালদ্বীপ সরকারের মধ্যে সমঝোতাপত্রে সাক্ষর
|
|
সঞ্জয় সুধীর
ভারতের রাষ্ট্রদূত
|
|
আবদুল্লা আমিন,
স্বাস্থ্য মন্ত্রী
|
|
৩.
|
|
সমুদ্রপথে যাত্রী ও পণ্য পরিবহনের জন্য ভারত সরকারের জাহাজ মন্ত্রক এবং মালদ্বীপ সরকারের পরিবহণ এবং অসামরিক বিমান চলাচল মন্ত্রকের মধ্যে সমঝোতাপত্র সাক্ষর
|
|
সঞ্জয় সুধীর
ভারতের রাষ্ট্রদূত
|
|
আইসাথ নাহুল্
পরিবহণ এবং অসামরিক বিমান চলাচল মন্ত্রী
|
|
৪.
|
|
সীমাশুল্কের ক্ষেত্রে সহযোগিতার জন্য অপ্রত্যক্ষ কর ও সীমাশুল্ক সংক্রান্ত কেন্দ্রীয় পর্ষদ এবং মালদ্বীপ কাস্টমস সার্ভিসের মধ্যে সমঝোতাপত্রে সাক্ষর
|
|
সঞ্জয় সুধীর
ভারতের রাষ্ট্রদূত
|
|
আহমেদ নুমান,
সীমা শুল্ক দপ্তরের কমিশনার জেনারেল
|
|
5.
|
|
মালদ্বীপের সিভিল সারভেন্টদের প্রশিক্ষণ ও দক্ষতা বৃদ্ধির লক্ষ্যে প্রশাসনিক সংস্কার ও জন অভিযোগ বিভাগের সুশাসন সংক্রান্ত জাতীয় কেন্দ্র এবং মালদ্বীপের সিভিল সার্ভিস কমিশনের মধ্যে সমঝোতাপত্র সাক্ষর
|
|
সঞ্জয় সুধীর
ভারতের রাষ্ট্রদূত
|
|
ডঃ অলি শামিম
সভাপতি/ চেয়ারম্যান মালদ্বীপের সিভিল সার্ভিস কমিশন
|
|
6.
|
|
ভারতীয় নৌবাহিনী এবং মালদ্বীপের জাতীয় প্রতিরক্ষা বাহিনীর মধ্যে অসামরিক জাহাজ চলাচলে তথ্যের আদানপ্রদানের জন্য চুক্তি সাক্ষর
|
|
সঞ্জয় সুধীর
ভারতের রাষ্ট্রদূত
|
|
ব্রিগেডিয়ার জেনারেল আব্দুল রহিম আব্দুল লতিফ ,
সেনা বাহিনীর উপ প্রধান
(Visitor Counter : 151
কেন্দ্রীয়মন্ত্রিসভা
পরিবেশগত ক্ষেত্রে ভারত ও জাপানের মধ্যে স্বাক্ষরিত সহযোগিতামূলক সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ৬ ডিসেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠকে ভারত ও জাপানের মধ্যে পরিবেশমূলক কর্মপদ্ধতি সংক্রান্ত সমঝোতাপত্রে অনুমোদন মিলেছে। উল্লেখ করা যেতে পারে, ভারতের প্রধানমন্ত্রীর জাপান সফরের সময় গত ২৯ অক্টোবর এই সহযোগিতা-সমঝোতাপত্রটি স্বাক্ষরিত হয়েছিল।
এই সমঝোতাপত্রের ফলে দুই দেশের মধ্যে পরিবেশের সুরক্ষা এবং প্রাকৃতিক সম্পদের সুষ্ঠু পরিচালনার মতো বিষয়গুলিতে আরও দীর্ঘমেয়াদি সহযোগিতা বৃদ্ধি পাবে। এমনকি, এই সমঝোতার ফলে দুই দেশের মধ্যে তথ্য ও প্রযুক্তি বিনিময়ের পথও প্রশস্ত হবে।
পরিবেশ অবক্ষয়ের প্রভাব সমাজে আর্থিক দিক থেকে পিছিয়ে পড়া শ্রেণীর মানুষের ওপর সবচেয়ে বেশি পড়ে। আশা করা হচ্ছে, এই সমঝোতার ফলে পরিবেশের আরও ভালো সুরক্ষা ও সংরক্ষণ তথা জলবায়ু পরিবর্তনের কার্যকর মোকাবিলা এবং জীববৈচিত্র্যের সংরক্ষণের আরও ক্ষেত্রে সর্বাধুনিক প্রযুক্তি ও শ্রেষ্ঠ পন্থাপদ্ধতিগুলির আহরণ আরও সহজলভ্য হয়ে উঠবে।
SSS/BD/DM
(Visitor Counter : 60
জাহাজচলাচলমন্ত্রক
বন্দর, জাহাজ চলাচল এবং জলপথ মন্ত্রক ভাসমান পরিকাঠামোর প্রযুক্তিগত বিবরণ সংক্রান্ত বিষয়ে জনগণের পরামর্শের জন্য একটি খসড়া নির্দেশিকা প্রকাশ করেছে
নয়াদিল্লী, ৭ ডিসেম্বর, ২০২০
বন্দর, জাহাজ চলাচল এবং জলপথ মন্ত্রক উপকূলীয় অঞ্চলে বিশ্বমানের ভাসমান পরিকাঠামো প্রতিস্থাপনের লক্ষ্যে প্রযুক্তিগত বিষয়ে জনসাধারণের পরামর্শ প্রদানের জন্য একটি খসড়া নির্দেশিকা প্রকাশ করেছে।
ভাসমান পরিকাঠামোগত জেটি নির্মাণের বেশ কিছু সুবিধা রয়েছে। সেগুলি হল-
এটি নির্মাণে খরচ কম এবং স্থায়ী পরিকাঠামো নির্মাণের তুলনায় অনেক বেশি সাশ্রয়ী।
স্থায়ী জেটির তুলনায় ভাসমান পরিকাঠামো তৈরির কাজ দ্রুত সম্ভব। সাধারণত একটি ভাসমান কাঠামো তৈরিতে ৬-৮ মাস সময় লাগে। এক্ষেত্রে একটি স্থায়ী কাঠামো তৈরিতে ২ বছরেরও বেশি সময় লাগতে পারে।
মডিউলার নির্মাণ কৌশলের কারণে সহজেই নির্মাণ সম্ভব।
বন্দর পুনর্গঠন করার প্রয়োজন হলে এটিকে সহজে সরানো যায়।
জেটি এবং জাহাজের মধ্যে নিরবিচ্ছিন্ন যোগাযোগ রাখা সম্ভব হয়।
ভাসমান জেটি প্রতিস্থাপনে বিশেষ সুবিধাও রয়েছে। বিশেষত জোয়ারের সময় স্থায়ী জেটিতে সমস্যা দেখা দিলেও ভাসমান জেটির ক্ষেত্রে তা হবে না। এতে মস্যৎ জীবীদের বিশেষ সুবিধা মিলবে। এমনকি জাহাজ থেকে জেটিতে পণ্য সরবরাহে সুবিধা মিলবে।
বন্দর, জাহাজ চলাচল ও জলপথ মন্ত্রক সম্প্রতি আন্তর্জাতিক নীতি অনুসরণ করে কয়েকটি পাইলট প্রকল্প সফলভাবে বাস্তবায়ন করেছে। এরমধ্যে রয়েছে গোয়ার ভাসমান যাত্রী পরিবহণ জেটি, সবরমতি নদী এবং সর্দার সরোবর বাঁধে ওয়াটার-অ্যারোড্রামস উল্লেখযোগ্য। প্রাথমিকভাবে ৮০টি এই ধরণের ভাসমান জেটি নির্মাণের পরিকল্পনা রয়েছে মন্ত্রকের। আন্তর্জাতিক গুণমান বজায় রেখে বিভিন্ন পক্ষের সঙ্গে আলোচনা করে ভাসমান জেটির পরিকাঠামোগুলির প্রযুক্তিগত উন্নতিসাধনে সবরকম প্রয়াস চালানো হবে। এই ভাসমান জেটি নির্মাণে প্রযুক্তিগত প্রয়োজনীয়তার বিষয়ে সাধারণ মানুষের মতামত ও প্রত্যুত্তর জানানোর জন্য একটি খসড়া নির্দেশিকা প্রকাশ করা হয়েছে। এই খসড়া নির্দেশিকা পাওয়া যাবে http://shipmin.gov.in/sites/default/files/proforma_guidelines.pdf এই লিঙ্কের মাধ্যমে। এছাড়াও ১১ই ডিসেম্বরের মাধ্যমে ই-মেলের মাধ্যমেও মতামত জানানো যাবে। ই-মেল আইডি-টি হল sagar.mala[at]nic[dot]in।
প্রশাসনিক স্বচ্ছতা বৃদ্ধিতে প্রধানমন্ত্রী শ্রী নরেন্দ্র মোদীর নেতৃত্বাধীন কেন্দ্রীয় সরকার সবসময় অগ্রাধিকার দিয়েছে। এই খসড় নির্দেশিকা প্রকাশ এবং সাধারণ মানুষের প্রতিক্রিয়া জানানোর ব্যবস্থা একটি প্রগতিশীল পদক্ষেপ যা উপকূলীয় সম্প্রদায়ের উন্নয়নে একটি মাইল ফলক হিসেবে প্রমাণিত হবে।
প্রধানমন্ত্রীরদপ্তর
জাতীয় নৌবহন দিবসে ভারতের সামুদ্রিক ব্যবসা-বাণিজ্যের উন্নয়নে যাঁরা অবদান রেখেছেন, প্রধানমন্ত্রী তাঁদের স্মরণ করেছেন
নয়াদিল্লি, ০৫ এপ্রিল, ২০২৩
প্রধানমন্ত্রী শ্রী নরেন্দ্র মোদী আজ জাতীয় নৌবহন দিবসে বন্দর-ভিত্তিক উন্নয়নের ক্ষেত্রে ভারতের অঙ্গীকার পুনর্ব্যক্ত করেছেন।
কেন্দ্রীয় বন্দর, জাহাজ চলাচল ও জলপথ মন্ত্রী শ্রী সর্বানন্দ সোনোয়ালের এক ট্যুইট বার্তার প্রত্যুত্তরে প্রধানমন্ত্রী বলেছেন, “ভারতের একটি সমৃদ্ধশালী সামুদ্রিক ঐতিহ্যের জন্য আমরা গর্বিত। জাতীয় নৌবহন দিবসে ভারতের সামুদ্রিক ব্যবসা-বাণিজ্যের উন্নয়নে যাঁরা অবদান রেখেছেন - আমরা তাঁদের স্মরণ করি এবং বন্দর-ভিত্তিক উন্নয়নকে এগিয়ে নিয়ে যাওয়ার ক্ষেত্রে আমাদের অঙ্গীকার পুনর্ব্যক্ত করছি”।
PG/CB/SB
(
প্রধানমন্ত্রীরদপ্তর
উত্তরাখন্ডের মুখ্যমন্ত্রী প্রধানমন্ত্রীর সঙ্গে সাক্ষাৎ করেছেন
নয়াদিল্লি, ০৪ জুলাই, ২০২৩
উত্তরাখন্ডের মুখ্যমন্ত্রী শ্রী পুষ্কর সিং ধামি আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রীর কার্যালয় থেকে একটি ট্যুইটে জানানো হয়েছে, “উত্তরাখন্ডের মুখ্যমন্ত্রী শ্রী @pushkardhami প্রধানমন্ত্রী @narendramodi-র সঙ্গে সাক্ষাৎ করেছেন”।
CG/SS/SB……05_JULY_2023...……..
(
প্রতিরক্ষামন্ত্রক
বিমানবাহী দেশীয় যুদ্ধ জাহাজ "বিক্রান্ত" সফলভাবে সমুদ্র অভিযানের পর ফিরে এসেছে
নতুন দিল্লি, ০৮ আগষ্ট, ২০২১
বিমানবাহী দেশীয় যুদ্ধজাহাজ "বিক্রম" সফলভাবে সমুদ্র অভিযানের পরীক্ষা শেষে আজ ফিরে এসেছে। গত ৪ আগস্ট কোচি থেকে জাহাজটি যাত্রা করেছিল। পূর্বপরিকল্পনা অনুযায়ী জাহাজটি পরীক্ষায় সফলতা অর্জন করেছে এবং এর সিস্টেম প্যারামিটারগুলি সন্তোষজনক বলে প্রমাণিত হয়েছে। ভারতীয় নৌবাহিনীর কাছে এই জাহাজটি হস্তান্তরের পূর্বে এর সমস্ত যন্ত্রপাতি এবং এবং সেগুলি ঠিকঠাক কাজ করছে কিনা তা জানার জন্য "বিক্রান্ত"কে ধারাবাহিকভাবে সমুদ্রে পরীক্ষা চালিয়ে যেতে হবে।
বিমানবাহী দেশীয় জাহাজ  "বিক্রান্ত"-এর নকশা তৈরি করেছে ভারতীয় নৌবাহিনীর ডাইরেকটোরেট অফ ডিজাইন, ডিএনডি। জাহাজটি নির্মাণ করেছে জাহাজ মন্ত্রকের অধীন রাষ্ট্রায়ত্ত সংস্থা কোচিন শিপইয়ার্ড লিমিটেড। "আত্মনির্ভর ভারত অভিযান"-এর প্রকৃষ্ট উদাহরণ হচ্ছে বিমানবাহী দেশীয় যুদ্ধজাহাজ "বিক্রান্ত"। শুধু তাই নয়, ভারতীয় নৌবাহিনীর "মেক ইন ইন্ডিয়া" উদ্যোগের একটি সফল উদাহরণ এই জাহাজ। যে জাহাজে ৭৬ শতাংশের বেশি দেশীয় বস্তু রয়েছে।
বিমানবাহী এই দেশীয় যুদ্ধ জাহাজটি ২৬২ মিটার লম্বা এবং ৬২ মিটার চওড়া। সুপার স্ট্রাকচার সহ এর উচ্চতা ৫৯ মিটার। জাহাজটিতে মোট ১৪ টি ডেক রয়েছে। শুধু তাই নয়, এই জাহাজে ২,৩০০ টি কামরা রয়েছে। এটির নকশা এমনভাবে তৈরি করা হয়েছে যে ১৭০০ জন নাবিক থাকতে পারবেন। জাহাজটিতে মহিলা আধিকারিকদের থাকার জন্য পৃথক ব্যবস্থা রাখা রয়েছে।
এই জাহাজটির মেশিনারি অপারেশন এবং বিমান ওঠানামা করার জন্য বিশেষ ব্যবস্থা রাখা হয়েছে।
সমুদ্র অভিযানের সময় জাহাজটির যাবতীয় পরীক্ষা-নিরীক্ষা করা হয়। যাত্রাপথে এর সমস্ত যন্ত্রপাতি এবং কাজকর্ম সঠিকভাবে পরিচালিত হচ্ছে কিনা তা পরীক্ষা করা হয়।
শেষদিনের পরীক্ষায় সাউদার্ন নাভাল কমান্ডের ফ্ল্যাগ অফিসার কমান্ডিং ইন চিফ অ্যাডমিরাল এ কে চাওলা উপস্থিত থেকে সমস্ত কিছু পর্যবেক্ষণ করেন।
তবে, জাহাজটিকে ২০২২ সালে নৌবাহিনীর হাতে তুলে দেওয়ার আগে একাধিক ভাবে সমুদ্র পরীক্ষায় অংশগ্রহণ করানো হবে।
ভারতের স্বাধীনতা দিবসের ৭৫- বর্ষে " আজাদী কা অমৃত মহোৎসব" উদযাপন উপলক্ষে "বিক্রান্ত" কে নৌবাহিনীকে হস্তান্তর করা হবে।
CG/ SB
(Visitor Counter : 396
অর্থমন্ত্রক
দেশে প্রথম ডিজিটাল জনগণনার জন্য ৩,৭৬৮ কোটি টাকা বরাদ্দ
নতুন দিল্লি, ১ ফেব্রুয়ারি, ২০২১
সংসদে আজ বাজেট পেশ করে কেন্দ্রীয় অর্থমন্ত্রী শ্রীমতি নির্মলা সীতারামন বাজেটের ছটি স্তম্ভের একটিতে অর্থাৎ ন্যূনতম সরকার, সর্বোচ্চ সরকার পরিচালনার জন্য সংস্কারের পরিকল্পনার রূপরেখা প্রকাশ করেছেন।
তিনি জানিয়েছেন যে, আসন্ন যে জনগণনা হবে তা হবে ডিজিটাল এবং ভারতের ইতিহাসে এই প্রথম। এজন্য ২০২১-২২ আর্থিক বছরে মোট ৩,৭৬৮ কোটি টাকা বরাদ্দ করা হয়েছে।
অর্থমন্ত্রী জানিয়েছেন যে, ৫৬ টি অনুমোদিত স্বাস্থ্যসেবা পেশার স্বচ্ছ ও দক্ষ নিয়ন্ত্রণের লক্ষ্যে সরকার ন্যাশনাল কমিশন ফর অ্যালায়েড হেলথকেয়ার প্রফেশনালস বিলটি সংসদে উত্থাপন করেছে। তিনি বলেন, নার্সিং পেশায় স্বচ্ছতা, দক্ষতা এবং প্রশাসনিক সংস্কার সাধনের জন্য ন্যাশনাল নার্সিং ও মিডওয়াইফারি কমিশন বিলটি সরকার পেশ করবে।
কেন্দ্রীয় অর্থমন্ত্রী জানান, দ্রুত বিচার পাওয়ার লক্ষ্যে সরকার গত কয়েক বছরে ট্রাইব্যুনাল গুলিতে সংস্কার করার জন্য বিভিন্ন পদক্ষেপ গ্রহণ করেছে।
পর্তুগীজদের হাত থেকে মুক্ত হয়ে গোয়া তার হীরক জয়ন্তী বর্ষ উদযাপন করছে। এজন্য কেন্দ্র গোয়া সরকারকে ৩০০ কোটি টাকা অনুদান দেওয়ার ব্যবস্থা করেছে।
প্রধানমন্ত্রীরদপ্তর
শ্যামজি কৃষ্ণ ভার্মার জন্মজয়ন্তীতে শ্রদ্ধা জানালেন প্রধানমন্ত্রী
নয়াদিল্লি, ৪ অক্টোবর, ২০২৩
প্রধানমন্ত্রী শ্রী নরেন্দ্র মোদী শ্যামজি কৃষ্ণ ভার্মার জন্মজয়ন্তী উপলক্ষে শ্রদ্ধা জানিয়েছেন।
এক্স পোস্টে এক বার্তায় প্রধানমন্ত্রী বলেছেন :
“মাতৃভূমির সেবক শ্যামজি কৃষ্ণ ভার্মার জন্মজয়ন্তীতে তাঁর প্রতি কোটি কোটি প্রণাম। স্বাধীনতা সংগ্রামে তিনি যেভাবে লড়াই করেছেন, তা দেশের অমৃতকালের যাত্রায় প্রেরণাস্বরূপ।”
PG/AC/DM
(
আবাসনএবংশহরাঞ্চলেরদারিদ্র্যদূরীকরণমন্ত্রক
স্মার্টসিটি মিশনের আওতায় ৪৮,১৫০ কোটি টাকা মূল্যের ২,৭৮১টি প্রকল্পের কাজ সম্পূর্ণ হয়েছে
নতুন দিল্লি, ১১ অগাস্ট, ২০২১
কেন্দ্রীয় সরকার দেশের ১০০টি শহরকে স্মার্টসিটি হিসেবে গড়ে তুলতে ২০১৫ সালের ২৫শে জুন স্মার্টসিটি মিশন-এর সূচনা করে । ২০১৬-র জানুয়ারী থেকে ২০১৮-র জুন পর্যন্ত ৪টি পর্যায়ে এই ১০০টি শহর নির্বাচিত করা হয় । এরপর এই শহরগুলিকে স্মার্টসিটি হিসেবে গড়ে তুলতে কাজ শুরু হয় । চলতি বছরের ৯-ই জুলাই পর্যন্ত ১,৮০,৮৭৩ কোটি টাকা মূল্যের মোট ৬০১৭টি প্রকল্পের জন্য দরপত্র দেওয়া হয়েছে । এরমধ্যে ১,৪৯,২৫১ কোটি টাকা মূল্যের ৫,৩৭৫টি প্রকল্পের কাজের জন্য বিজ্ঞপ্তি জারি হয়েছে । এই বিজ্ঞপ্তি জারি হওয়া কাজগুলির মধ্যে ৪৮,১৫০ কোটি টাকা মূল্যের ২,৭৮১টি প্রকল্পের কাজ ইতিমধ্যেই সম্পন্ন হয়েছে । কেন্দ্রীয় সরকার এই স্মার্টসিটি গঠনের জন্য তার অংশিদারিত্ব হিসেবে রাজ্য ও কেন্দ্রশাসিত অঞ্চলগুলিকে ২৩,৯২৫.৮৩ কোটি টাকা বরাদ্দ করেছে । এরমধ্যে ২০,৪১০.১৪ কোটি টাকা স্মার্টসিটির কাজে খরচ করা হয়েছে । কেন্দ্রীয় আবাসন ও নগর বিষয়ক মন্ত্রক সময়ে সময়ে এই স্মার্টসিটি গঠনের কাজের অগ্রগতি খতিয়ে দেখেছে। ইতিমধ্যেই পশ্চিমবঙ্গের নিউটাউনে ৭০.৯৮ কোটি টাকা মূল্যের ৬৪টি প্রকল্পের কাজ সম্পূর্ণ হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় আবাসন ও নগর বিষয়ক প্রতিমন্ত্রী শ্রী কৌশল কিশোর ।
CG/SS/RAB
(Visitor Counter : 100
প্রতিরক্ষামন্ত্রক
প্রতিরক্ষা মন্ত্রকের রাষ্ট্রায়ত্ত্ব সংস্থাগুলি ওএফবি-র কোভিড–১৯ এর মোকাবিলায় গৃহীত উদ্যোগ
কলকাতা, ১৮ এপ্রিল, ২০২০
প্রতিরক্ষা মন্ত্রকের রাষ্ট্রায়ত্ত্ব সংস্থাগুলি এবং অর্ডন্যান্স ফ্যাক্টরি বোর্ড , অসামরিক প্রশাসনকে কোভিড – ১৯ এর মোকাবিলায় সাহায্য করছে। প্রতিরক্ষা মন্ত্রকের এই প্রতিষ্ঠানগুলি তাঁদের সব রকমের সম্পদ এবং জ্ঞানের মাধ্যমে ভয়াবহ এই ভাইরাস মোকাবিলায় জাতিকে সাহায্য করছে।
ব্যাঙ্গালুরু-র হিন্দুস্থান অ্যারোনেটিক লিমিটেড  একটি ৩০ শয্যা হাসপাতালের ব্যবস্থা করেছে। এছাড়াও ঐ হাসপাতালে ৩টি আইসিইউ বেডেরও সুবিধা থাকছে। এখানে ৯৩ জনের চিকিত্সা করানো সম্ভব। হ্যাল, ২৫টি ব্যক্তিগত সুরক্ষা সরঞ্জাম  ব্যাঙ্গালুরুর বেশ কয়েকটি হাসপাতালের চিকিত্সকদের দিয়েছে। যেখানে কোভিড – ১৯ এর সংক্রমিত রোগীদের চিকিত্সা করা হচ্ছে। ১৬০টি অ্যারোসোল বাক্স, ব্যাঙ্গালুরু, মাইসোর, মুম্বাই, পুণে, উত্তরপ্রদেশ, তেলেঙ্গানা, অন্ধ্রপ্রদেশ এবং তামিলনাডু-র বিভিন্ন সরকারী হাসপাতালে পাঠানো হয়েছে।
স্বাস্থ্য এবং পরিবার কল্যাণ মন্ত্রকের নির্দেশে ভারত ইলেক্ট্রনিক লিমিটেড , ৩০ হাজার ভেন্টিলেটর দেশের বিভিন্ন হাসপাতালের জন্য ২ মাসের মধ্যে তৈরি করার উদ্যোগ নিয়েছে। প্রতিরক্ষা গবেষণা ও উন্নয়ন সংস্থা  এই ভেন্টিলেটরগুলির উদ্ভাবক। বিইএল, মাইসোরের একটি বেসরকারী প্রতিষ্ঠানের সঙ্গে এই ভেন্টিলেটরগুলিকে আরো উন্নত করেছে। আগামী ২০ তারিখে এগুলি তৈরির কাজ শুরু হবে।
ভারত ডায়নামিক লিমিটেড, কিছু ভেন্টিলেটরের উদ্ভাবন করেছে। যেগুলি পরীক্ষার পর ১ মে থেকে তৈরির কাজ শুরু হবে।
ভারত আর্থ মুভার্স লিমিটেড , ভেন্টিলেটরের জন্য ৫টি যন্ত্রাংশের ২৫টি সেট তৈরি করেছে।
অর্ডন্যান্স ফ্যাক্টরি বোর্ডের অধীনে দেশে ৪০ টি ফ্যাক্টরি রয়েছে। এইচএলএল, লাইভকেয়ার লিমিটেডের জন্য কানপুর, শাজাহানপুর, হজরতপুর এবং চেন্নাইয়ের ফ্যাক্টরি থেকে ১ লক্ষ ১০ হাজার কভারালস ৪০ দিনে তৈরি করতে হবে।
ফিরোজাবাদে অর্ডন্যান্স ফ্যাক্টরির নিজস্ব হাসপাতালগুলির পাশাপাশি এইছএলএল-কেও ৫৮৭০টি ব্যক্তিগত সুরক্ষা সামগ্রী তৈরি করে পাঠানো হবে। এই ফ্যাক্টরিগুলি থেকে ২ মিটারের তাবু তৈরি করা হচ্ছে। যেগুলি আপৎকালীন চিকিত্সায় কোভিড – ১৯ এ সংক্রমিতদের সনাক্তকরণ, কোয়ারান্টাইনে রাখার জন্য ব্যবহার করা হবে। জল প্রতিরোধী কাপড়, মাইল্ডশিল্ড এবং অ্যালুমিনিয়াম অ্যালয় দিয়ে তৈরি ৪২০টি তাবু ওডিশা রাজ্য মেডিকেল কর্পোরেশন, দেরাদুনের জলি গ্রান্ড হাসপাতাল, অরুনাচলপ্রদেশের ডিএমএ এবং চন্ডিগড়ের পঞ্জাব পুলিশের হাসপাতালে এগুলি সরবরাহ করা হয়েছে।
অর্ডন্যান্স ফ্যাক্টরিগুলিকে এইচএলএল, ২৮ হাজার লিটার স্যানিটাইজার তৈরি করতে বরাত দিয়েছে। ইতিমধ্যেই ৫১৮৪ লিটার স্যানিটাইজার সরবরাহ করা হয়েছে। আরো ১৫ হাজার লিটার স্যানিটাইজার শীঘ্রই সরবরাহ করা হবে।
ওএফবি, ৭,২৩০ লিটার স্যানিটাইজার মোট তৈরি করেছে এবং সেগুলি বিভিন্ন সংস্থাকে সরবরাহ করেছে। কভারালস-এর জন্য ব্যবহৃত কাপড়ে রক্ত ভেদ করে যেতে পারে কি না, সেই সংক্রান্ত পরীক্ষাগার চেন্নাই এবং কানপুরে তৈরি করা হয়েছে।
ওএফবি, এপর্যন্ত ১,১১,৪০৫টি মাস্ক তৈরি করেছে। এর মধ্যে ৩৮,৫২০টি ত্রিস্তরীয় মেডিকেল মাস্ক রয়েছে। এই মাস্কগুলি তামিলনাডু পুলিশ, ফিরোজাবাদ জেলায় পুলিশ এবং প্রশাসনকে আগ্রা ক্যান্টনমেন্ট বোর্ড, শাজাহানপুর জেলা প্রশাসন এবং সেনাবাহিনীর গোয়েন্দা শাখাকে বন্টন করা হয়েছে।
CG/CB
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং আফগানিস্তানের রাষ্ট্রপতি মিঃ মহম্মদ আসরফ ঘানির মধ্যে টেলিফোনে বার্তালাপ
নয়াদিল্লি, ২৪ ডিসেম্বর, ২০১৯
প্রধানমন্ত্রী শ্রী নরেন্দ্র মোদী এবং আফগানিস্তানের রাষ্ট্রপতি মিঃ মহম্মদ আসরফ ঘানির মধ্যে মঙ্গলবার টেলিফোনে বার্তালাপ হয়েছে। এই বার্তালাপের মধ্যে দিয়ে দুই নেতা এবং দু-দেশের মধ্যে সম্পর্কের ঘনিষ্টতা ও উষ্ণতা বিনিময়ের প্রতিচ্ছবি ফুটে উঠেছে।
আফগানিস্তানের রাষ্ট্রপতি নির্বাচনে প্রাথমিকভাবে সরকারি ফলাফলে রাষ্ট্রপতি শ্রী ঘানির সাফল্যের জন্য তাঁকে ধন্যবাদ জানিয়েছেন শ্রী মোদী। পাশাপাশি সফলভাবে এই নির্বাচন সম্পন্ন হওয়ার জন্য এবং কঠিন প্রতিকূলতা অতিক্রম করে আফগানিস্তানের গণতন্ত্রের ভিত মজবুত করার জন্য সেদেশের মানুষদের অভিনন্দন জানিয়েছেন প্রধানমন্ত্রী।
প্রতিবেশী বন্ধুত্বপূর্ণ দেশ হিসাবে ঐক্যবদ্ধ, সার্বভৌম, গণতান্ত্রিক, সমৃদ্ধশালী, শান্তিপূর্ণ আফগানিস্তান গড়ে তোলার লক্ষ্যে ভারত প্রতিশ্রুতি পালন করে চলেছে জানিয়ে শ্রী মোদী বলেন, আফগান অধিকৃত আফগান নিয়ন্ত্রত আফগান নীতি পরিচালিত সেদেশের শান্তি স্হাপনে ভারত নীতিগতভাবে সমর্থন জানিয়েছে। তিনি আরও বলেন, ভারত এবং আফগানিস্তানের মধ্যে কৌশলগত অংশীদারিত্বের অংশ হিসেবে দুই দেশ তাদের নিজেদের অঞ্চলে উন্নয়ন, নিরাপত্তা বৃদ্ধি এবং সন্ত্রাস দমনে পারস্পরিক সহযোগিতা চালিয়ে যাচ্ছে।
আফগানিস্তানের উন্নয়ন এবং গণতন্ত্রের পক্ষে যেভাবে ভারত সরকার এবং এদেশের মানুষ সমর্থন জানিয়েছেন, তারজন্য প্রধানমন্ত্রীকে ধন্যবাদ জানান রাষ্ট্রপতি ঘানি। দুই দেশের মধ্যে বিভিন্ন ক্ষেত্রে সহযোগিতা বৃদ্ধির ওপর জোর দেন তিনি।
আসন্ন নববর্ষের শুভেচ্ছা বিনিময় করেন দুই রাষ্ট্রনেতা।
সময়-সুযোগ মতো ভারত সফরের জন্য রাষ্ট্রপতি ঘানিকে আমন্ত্রণও জানান প্রধানমন্ত্রী শ্রী মোদী। রাষ্ট্রপতি ঘানি প্রধানমন্ত্রীর সেই আমন্ত্রণও গ্রহণ করেছেন।
CG/SS/NS
(Visitor Counter : 99
প্রধানমন্ত্রীরদপ্তর
জুলাই-এ ইউপিআই লেনদেন ৬ বিলিয়ন হওয়ায় প্রধানমন্ত্রীর সাধুবাদ
নয়াদিল্লি, ২ আগস্ট, ২০২২
জুলাই মাসে ইউপিআই লেনদেন ৬ বিলিয়ন অর্থাৎ ৬০০ কোটি টাকায় পৌঁছনোর অসাধারণ সাফল্য অর্জন করায় প্রধানমন্ত্রী শ্রী নরেন্দ্র মোদী সাধুবাদ জানিয়েছেন। ২০১৬ থেকে এই অঙ্ক সর্বাধিক। কেন্দ্রীয় অর্থমন্ত্রী নির্মলা সীতারমনের এক ট্যুইটের উত্তরে প্রধানমন্ত্রী বলেছেন,
“এ এক অসাধারণ সাফল্য। অর্থনীতিকে কলুষমুক্ত করতে নতুন প্রযুক্তি গ্রহণে ভারতের জনগণের যৌথ সংকল্পকেই এটি সূচিত করে। কোভিড-১৯ মহামারীতে ডিজিটাল লেনদেন বিশেষ সহায়ক হয়েছিল।”
(PG/AB/NS
প্রধানমন্ত্রীরদপ্তর
শ্রী জগমোহনের প্রয়াণে প্রধানমন্ত্রীর শোকপ্রকাশ
নয়াদিল্লি, ৪ মে, ২০২১
প্রধানমন্ত্রী শ্রী নরেন্দ্র মোদী শ্রী জগমোহনের প্রয়াণে শোকপ্রকাশ করেছেন।
এক ট্যুইটে প্রধানমন্ত্রী বলেছেন, “জগমোহনজির প্রয়াণ দেশের কাছে এক অপূরণীয় ক্ষতি। তিনি ছিলেন এক দক্ষ প্রশাসক এবং প্রজ্ঞাসম্পন্ন বিচক্ষণ ব্যক্তিত্ব। তিনি সর্বদাই ভারতের কল্যাণের জন্য কাজ করে গেছেন। মন্ত্রী পদে থাকাকালীন তাঁর নীতি প্রণয়নের ক্ষেত্রে স্বতন্ত্রতা স্মরণীয় হয়ে থাকবে। তাঁর পরিবার ও পরিজনদের সমবেদনা জানাই। ওম শান্তি।”
SC/BD/DM/
(
প্রধানমন্ত্রীরদপ্তর
কোয়াড নেতৃবৃন্দের প্রথম ভার্চুয়াল শীর্ষ সম্মেলন
নতুনদিল্লি, ১১ই মার্চ, ২০২১
প্রধানমন্ত্রী শ্রী নরেন্দ্র মোদী ১২ই মার্চ ভার্চুয়ালি অস্ট্রেলিয়ার প্রধানমন্ত্রী স্কট মরিসন, জাপানের প্রধানমন্ত্রী ইউসিহিদে সুগা, এবং মার্কিন যুক্তরাষ্ট্রের রাষ্ট্রপতি জোসেফ আর বাইডেনের সঙ্গে চার দেশীয় জোট কোয়াড্রিল্যাটেরাল ফ্রেমওয়ার্কের বৈঠকে মিলিত হবেন। এটি কোয়াড্রিল্যাটেরাল ফ্রেমওয়ার্কের নেতৃবৃন্দের প্রথম শীর্ষ সম্মেলন।
বৈঠকে অভিন্ন স্বার্থসংশ্লিষ্ট বিভিন্ন আঞ্চলিক ও আন্তর্জাতিক বিষয় নিয়ে নেতৃবৃন্দ আলোচনা করবেন। তারা ভারত প্রশান্ত মহাসাগরীয় অঞ্চলে একটি মুক্ত ও সমন্বিত বাস্তবসম্মত সহযোগিতার জন্য মতবিনিময় করবেন। সম্মেলনে স্থিতিশীল সরবরাহ শৃংখল, অত্যাধুনিক প্রযুক্তি, সমুদ্র বাণিজ্যের নিরাপত্তা এবং জলবায়ু পরিবর্তন সংক্রান্ত সমসাময়িক বিভিন্ন সংকটের সমাধান করার পন্থা নিয়ে নেতৃবৃন্দের মধ্যে মতবিনিময় করার সুযোগ তৈরি হবে।
বর্তমান কোভিড-১৯ মহামারীর মোকাবিলার জন্য কৌশল স্থির করতে নেতৃবৃন্দ আলোচনা করবেন। এছাড়াও ভারত প্রশান্ত মহাসাগরীয় অঞ্চলে সুরক্ষিত, ব্যয়সাশ্রয়ী টিকা নিশ্চিত করার বিষয়টিতে সম্ভাব্য সব রকমের সুযোগগুলোকে একযোগে কিভাবে ব্যবহার করা যায় বৈঠকে তা নিয়েও আলোচনা হবে।
সারওরসায়নমন্ত্রক
দক্ষিণ আফ্রিকায় ম্যালেরিয়া নিয়ন্ত্রণ কর্মসূচির জন্য এইচআইএল  ২০.৬০ মেট্রিক টন ডিডিটি সরবরাহ করেছে
নয়াদিল্লি, ২১ জুলাই, ২০২০
কেন্দ্রীয় রসায়ন ও সার মন্ত্রকের অধীন রাষ্ট্রায়ত্ত সংস্থা এইচআইএল  লিমিটেড গতকাল দক্ষিণ আফ্রিকাকে ম্যালেরিয়া নিয়ন্ত্রণ কর্মসূচির জন্য ২০.৬০ মেট্রিক টন ডিডিটি সরবরাহ করেছে।
উল্লেখ করা যেতে পারে, বিশ্বের একমাত্র সংস্থা হিসাবে এইআইএল ইন্ডিয়া লিমিটেড ডিডিটি উৎপাদন করে থাকে। কেন্দ্রীয় স্বাস্থ্য ও পরিবার কল্যাণ মন্ত্রকের ম্যালেরিয়া নিয়ন্ত্রণ কর্মসূচির জন্য ডিডিটি সরবরাহের কাজে ১৯৫৪ সালে এই সংস্থাটিকে ম্যালেরিয়া নিয়ন্ত্রণ কর্মসূচিতে সামিল করা হয়। ২০১৯-২০ বর্ষে এই সংস্থা ২০টি রাজ্যে ডিডিটি সরবরাহ করেছে। এখন সংস্থার পক্ষ থেকে আফ্রিকার বহু দেশে ডিডিটি রপ্তানি করা হচ্ছে।
দক্ষিণ আফ্রিকার স্বাস্থ্য দপ্তর মোজাম্বিক সংলগ্ন তিনটি প্রদেশে ম্যালেরিয়া নিয়ন্ত্রণের জন্য ভারত থেকে প্রেরিত ডিডিটি ব্যবহার করবে। উল্লেখ করা যেতে পারে, আফ্রিকার এই অঞ্চলটি ম্যালেরিয়ায় প্রতি বছর ব্যাপকভাবে প্রভাবিত হয়। এমনকি, সাম্প্রতিক বছরগুলিতে এই অঞ্চলে ম্যালেরিয়ার দরুণ বহু মানুষের মৃত্যু হয়েছে।
সারা বিশ্ব জুড়ে ম্যালেরিয়া এখনও জনস্বাস্থ্য ক্ষেত্রে বড় উদ্বেগের কারণ। এক পরিসংখ্যান অনুযায়ী, ২০১৮’তে সারা বিশ্বে ২২ কোটি ৮০ লক্ষ ম্যালেরিয়ায় আক্রান্তের ঘটনা ঘটে। এর অধিকাংশ ঘটনা ও মৃত্যু  ঘটে আফ্রিকার এই অঞ্চলে। দক্ষিণ-পূর্ব এশিয়া অঞ্চলে, বিশেষ করে ভারতে ম্যালেরিয়ায় মৃত্যু হার অনেক বেশি। মশক দমনের উপযুক্ত হাতিয়ার হিসাবে বাড়ির ভেতরে স্প্রে করার পদ্ধতিটি অত্যন্ত কার্যকর হয়ে উঠেছে। বিশ্ব স্বাস্থ্য সংস্থাও ম্যালেরিয়ার জীবাণু বহনকারী মশক ভীতি দমনে বাড়ির ভেতরে এই কীট থেকে সংক্রমণ প্রতিরোধে ডিডিটি ব্যবহারের সুপারিশ করে থাকে। এজন্যই আফ্রিকা মহাদেশের দক্ষিণাঞ্চলীয় বহু দেশে ম্যালেরিয়ার মশা নিয়ন্ত্রণে ডিডিটি ব্যবহার করা হয়।
রাষ্ট্রায়ত্ত এই সংস্থাটি ২০২০-২১ অর্থবর্ষে জিম্বাবোয়ে এবং জাম্বিয়াতে ডিডিটি সরবরাহে বরাত পেয়েছে। এছাড়াও, রাষ্ট্রায়ত্ত এইচআইএল  লিমিটেড ইতিমধ্যেই পঙ্গপাল নিয়ন্ত্রণ কর্মসূচির জন্য ইরান সরকারকে ২৫ মেট্রিক টন ম্যালাথিওন টেকনিক্যাল ৯৫% রপ্তানি করেছে। এমনকি, ল্যাটিন আমেরিকা অঞ্চলের দেশগুলিতেও ইতিমধ্যেই অ্যাগ্রো কেমিকেল – ফাঙ্গিসাইট রপ্তানি করেছে।
(CG/BD/SB
নারীওশিশুবিকাশমন্ত্রক
গর্ভবতী মহিলাদের জন্য পুষ্টিকর খাবার
নতুন দিল্লি, ১৬ মার্চ, ২০২২
দেশ থেকে অপুষ্টি দূর করার উপর সরকার বিশেষ গুরুত্ব দিচ্ছে। এজন্য সুসংহত শিশু বিকাশ প্রকল্পের আওতায় অঙ্গনওয়াড়ি পরিষেবা, পোষণ অভিযান, প্রধানমন্ত্রী মাতৃ বন্দনা যোজনা, বয়ঃসন্ধির কিশোরীদের জন্য বিশেষ প্রকল্প সহ নানা পদক্ষেপ নেওয়া হয়েছে। এগুলির মধ্য দিয়ে ৬ বছর বয়স পর্যন্ত শিশু, গর্ভবতী মহিলা, স্তন্যদানকারী মা এবং কিশোরীদের স্বাস্থ্য ও পুষ্টির দিকে নজর রাখা হচ্ছে। পোষণ অভিযানের মাধ্যমে সুসমন্বিত ও ফলাফলমুখী দৃষ্টিভঙ্গি নিয়ে দেশ থেকে ধাপে ধাপে অপুষ্টি দূর করার লক্ষ্যমাত্রা নেওয়া হয়েছে।
পরিপূরক পুষ্টি কর্মসূচিতে গর্ভাবতী মহিলা ও স্তন্যদানকারী মায়েদের বাড়িতে নিয়ে যাওয়ার রেশন দেওয়া হয়। এতে মোট ৬০০ ক্যালোরি খাদ্যশস্য থাকে। যার মধ্যে প্রোটিনের পরিমাণ ১৮ থেকে ২০ গ্রাম।
অঙ্গনওয়াড়ি কেন্দ্রগুলি থেকে এই রেশন দেওয়া হয়। কোথায় কী খাদ্যশস্য দেওয়া হবে তা নির্ভর করে সংশ্লিষ্ট এলাকায় কোন খাবার পাওয়া যায় এবং সেই এলাকার বাসিন্দাদের খাদ্যাভ্যাসের উপর। সেই জন্যই কোনো খাবার অন্তর্ভুক্ত করার এবং পরিপূরক পুষ্টির জন্য রান্নার পদ্ধতি নির্বাচনের দায়িত্ব সাধারণত সংশ্লিষ্ট রাজ্য অথবা কেন্দ্রশাসিত অঞ্চলই নিয়ে থাকে। গর্ভবতী মহিলা এবং অপুষ্টিতে ভোগা প্রসূতিদের অঞ্চলভিত্তিক খাদ্য তালিকা প্রস্তুত করে কেন্দ্রীয় নারী ও শিশু কল্যাণ মন্ত্রক।
রাজ্যসভায় আজ কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি জুবিন ইরানি এক প্রশ্নের লিখিত জবাবে এই তথ্য জানিয়েছেন।
CG/SD/SKD/
(Visitor Counter : 501